hu hu hu hu hu hu hu hu hu hu hu hu nl hu hu de hu hu ca hu ca hu fr hu oc hu en hu hu hu hu hu hu hu fr hu oc hu hu hu hu hu war hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk sk hu hu hu hu hu hu hu hu en hu en cs de hu hu hu hu fr eu es en hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ca mhr hbs_lat de eo es eu fr it ms nl pl pt ro hbs_lat sk hbs_lat oc fy pl fr hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. február 13.
Ugrás a navigációhoz Ugrás a kereséshez
A Wikimédia Commons tartalmaz Osztrópatak témájú médiaállományokat.
Osztrópatak (más néven Osztópatak, szlovákul: Ostrovany) község Szlovákiában, az Eperjesi kerület Kisszebeni járásában.
Eperjestől 12 km-re északnyugatra, a Tarca jobb partján található.
A község területén ötezer évvel ezelőtt élt a keleti vonalas kerámia népe, melynek gazdag leletanyagát találták meg itt. A régészeti leletek azt is mutatják, hogy a Tarca melléke később is kereskedelmi és kézműves központ volt. A környéket a korai bronzkortól folyamatosan lakták. Leletek kerültek elő a kereszténység előtti időszakból, a 2–5. századból, de megtalálták a korai szláv telepek és a 12–13. századi magyar betelepülés nyomait is.
A falut 1248-ban „Osztropotoka” néven említik először. Lakói egykor főként mezőgazdasággal és állattartással foglalkoztak. Kezdetben a királyé majd 1399-től – amikor Luxemburgi Zsigmond Szeretvai Péternek adta – nemesi birtok. 1427-ben 45 adózó portája volt. A 16. századig Szeretvai Péter leszármazottai a község urai. A század második felétől a Bertóti, Kálnási és Semsey családok birtoka volt. Ezután a 18. századtól a Dessewffy, Péchy és Bánó családé, akik a 18. század közepén kastélyt és kúriát építettek ide. 1737-ben és 1738-ban a település leégett. 1787-ben 47 házában 360 lakos élt.
A 18. század végén Vályi András így ír róla: „Arany Pataka, Osztro Pataka. Tót faluk Sáros Vármegyében; és Szebenhez nem meszsze fekszenek, ’s lakosai a’ földmivelésen kívűl olajat is készítenek.”[2]
1828-ban 62 háza és 464 lakosa volt. Lakói mezőgazdasággal, állattartással, erdei munkákkal és gyógyolaj készítéssel foglalkoztak.
Fényes Elek 1851-ben kiadott geográfiai szótárában így ír a faluról: „Osztrópataka, Ostrovjani, tót falu, Sáros vgyében, Nyárs-Ardóhoz 1 órányira, 452 kath., 8 ev., 6 zsidó lak. Szép kastély. Nehány évek előtt a Tarcza partján sok drága régiségek ásattak ki, s most a bécsi cs. drágaságok gyüjteményében őriztetnek. F. u. Péchy. Ut. p. Eperjes.”[3]
A trianoni diktátum előtt Sáros vármegye Kisszebeni járásához tartozott.
Lakosságának megközelítőleg kétharmada roma, fennmaradó része szlovák nemzetiségű. A község önkormányzata 2009 októberében betonelemekből két méter magas, 150 méter hosszú kerítést emelt a roma telep és a község elkülönítése végett, döntésüket a lopások megfékezésével indokolták.[4]
1910-ben 376, túlnyomórészt szlovák lakosa volt.
2001-ben 1500 lakosából 789 szlovák és 659 cigány volt.
2011-ben 1803 lakosából 977 cigány és 758 szlovák.
Kyla Cole (1979) – erotikus fotómodell
Osztrópatakán 1790-ben és 1865-ben is találtak gazdag császárkori germán sírt. Részletes feldolgozásukat legutóbb Prohászka Péter (2004) adta. Lásd: Osztrópatakai vandál királysír.
Szent Kozma és Damján tiszteletére szentelt, római katolikus temploma eredetileg román stílusú volt, 1530 körül reneszánsz stílusban, majd 1741-ben barokk stílusban építették át. Az 1851-es tűzvész után klasszicista stílusban újra átépítették. 1992-ben részben bővítették. Tornya reneszánsz stílusú. 1480 körül készült gótikus Mária-szobra ma Budapesten, a Szépművészeti Múzeumban látható.
A templom előtt álló első világháborús emlékművet 1920-ban szentelték fel.
A Bánó család kastélya a 18. század közepén épült, a 19. század első harmadában átépítették. 1858-ban létesített 10 hektáros szép park övezi értékes fákkal és növényekkel.
Klasszicista kúriája 1841-ben létesült, a 19. század utolsó harmadában átépítették.
Titus Kolník 2010: Stráže-Krakovany a Ostrovany/Osztrópataka - Poznámky k novým súvislostiam a nálezom z hrobov germánskej elity. In: Archeológia barbarov 2009 - Hospodárstvo Germánov. Nitra.
↑ Počet obyvateľov SR k 31. 12. 2019
↑ Vályi András: Magyar Országnak leírása I–III. Buda: Királyi Universitás. 1796–1799.
↑ Fényes Elek: Magyarország geographiai szótára, mellyben minden város, falu és puszta, betürendben körülményesen leiratik. Pest: Fényes Elek. 1851.
↑ Archivált másolat. [2013. december 3-i dátummal az eredetiből archiválva]. (Hozzáférés: 2011. január 11.)
A Wikimédia Commons tartalmaz Osztrópatak témájú médiaállományokat.
A Kisszebeni járás települései
Alsószalók (Nižný Slavkov) ·  Bajorvágás (Bajerovce) ·  Berzevice (Brezovica) ·  Bodonlaka (Bodovce) ·  Csendespatak (Tichý Potok) ·  Daróc (Šarišské Dravce) ·  Décső (Ďačov) ·  Deléte (Daletice) ·  Felsősom (Drienica) ·  Gombosszentgyörgy (Hubošovce) ·  Hámbor (Brezovička) ·  Fazekasrét (Lúčka) ·  Héthárs (Lipany) ·  Hőnig (Hanigovce) ·  Jakabfölde (Jakubova Voľa) ·  Jákórésze (Jakovany) ·  Jernye (Jarovnice) ·  Kisszebenmajor (Červená Voda) ·  Magas (Vysoká) ·  Magyarjakabfalva (Jakubovany) ·  Krivány (Krivany) ·  Litinye (Ľutina) ·  Milpos (Milpoš) ·  Nyársardó (Ražňany) ·  Olajpatak (Olejníkov) ·  Olysó (Oľšov) ·  Osztrópatak (Ostrovany) ·  Pécsújfalu (Pečovská Nová Ves) ·  Polony (Poloma) ·  Pusztasalgó (Uzovský Šalgov) ·  Ratvaj ·  Roskovány (Rožkovany) ·  Széprét (Krásna Lúka) ·  Szinyefő (Renčišov) ·  Szentmihályfalva (Šarišské Michaľany) ·  Tarca (Torysa) ·  Tarcadobó (Dubovica) ·  Tarkő (Kamenica) ·  Tótselymes (Šarišské Sokolovce) ·  Úszfalva (Uzovce) ·  Úszpeklény (Uzovské Pekľany) ·  Vörösalma (Červenica pri Sabinove)
Földrajzportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Osztrópatak&oldid=23574347”
A Kisszebeni járás települései
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. február 13., 20:17
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.